La Doctora Anna Lluch i Mans Unides d'Alaquàs reben el Premi Clara Campoamor 2015
20/11/2015

# La Doctora Anna Lluch i Mans Unides d'Alaquàs reben el Premi Clara Campoamor 2015

*   20/11/2015
*   [Imprimir](#)
*   Compartir
*    https://www.alaquas.org/documento.asp?id\_do=15195

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15195%2F0&title=Ajuntament%20d%27Alaqu%C3%A0s.%20Premsa.La%20Doctora%20Anna%20Lluch%20i%20Mans%20Unides%20d%27Alaqu%C3%A0s%20reben%20el%20Premi%20Clara%20Campoamor%202015)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15195/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/15195/20112015eo0a5040_1_Form_4.jpg)](https://www.alaquas.org/ficheros/documentos/2015/2/15195/20112015eo0a5040_1_Form_10.jpg "<a href='https://www.alaquas.org/ficheros/documentos/2015/2/15195/20112015eo0a5040_1_Form_10.jpg' target=_blank><i class='fa fa-external-link' aria-hidden='true'></i>.La Doctora Anna Lluch i Mans Unides d'Alaquàs reben el Premi Clara Campoamor 2015</a>")

L'Alcaldessa d'Alaquàs, Elvira García Campos i les associacions de dones lliuren els guardons en un acte emotiu que reconeix el treball a favor de la igualtat de les dones i la lluita contra la violència de gènere

La Doctora valenciana Anna Lluch i el col·lectiu Mans Unides d’Alaquàs han estat enguany reconegudes amb motiu del Premi Clara Campoamor d’Alaquàs que atorguen cada any l’Ajuntament d’Alaquàs i les associacions de dones per tal de fer reflexionar la ciutadania sobre les polítiques encaminades a la igualtat d’oportunitats. L’acte va comptar amb la presència de l’Alcaldessa d’Alaquàs, Elvira García Campos, les associacions de dones i el Consell de Dones d’Alaquàs. Va estar present també la Diputada d’Igualtat, Isabel García i el coordinador del Centre de Salut d’Alaquàs.

La primera edil va posar de relleu la “capacitat transformadora que tenim les dones per tal que la nostra societat siga més justa i més igualitària” i va destacar “els èxits obtinguts per les guardonades de la vesprada així com el reconeixement de la seua tasca i dedicació per tal de posar-la en valor”. Va recordar el treball que l’Ajuntament d’Alaquàs ve realitzant per la igualtat, amb un govern local composat per més dones que homes, la creació del Consell de Dones d’Alaquàs, integrat també per les associacions de dones i totes les iniciatives encaminades a la lluita contra la violència de gènere.

Enguany s’ha volgut reconèixer en la modalitat individual la trajectòria professional de la doctora valenciana **Anna Lluch** ([València](http://ca.wikipedia.org/wiki/Val%C3%A8ncia "València"), [13 de febrer](http://ca.wikipedia.org/wiki/13_de_febrer "13 de febrer") de [1949](http://ca.wikipedia.org/wiki/1949 "1949")), [científica](http://ca.wikipedia.org/wiki/Cient%C3%ADfica "Científica") i investigadora del [càncer](http://ca.wikipedia.org/wiki/C%C3%A0ncer "Càncer"), catedràtica de Medicina en la [Universitat de València](http://ca.wikipedia.org/wiki/Universitat_de_Val%C3%A8ncia "Universitat de València"), metgessa de l'[Hospital Clínic Universitari de València](http://ca.wikipedia.org/wiki/Hospital_Cl%C3%ADnic_de_Val%C3%A8ncia "Hospital Clínic de València") on és cap del Servei d’Hematologia i Oncologia, i investigadora en matèria oncològica, sent una de les especialistes en [càncer de mama](http://ca.wikipedia.org/wiki/C%C3%A0ncer_de_mama "Càncer de mama") més reconegudes.

Encara que nascuda a València, va ser criada a [Bonrepòs i Mirambell](http://ca.wikipedia.org/wiki/Bonrep%C3%B2s_i_Mirambell "Bonrepòs i Mirambell") i va residir durant diversos anys a Alaquàs. Des de l'any 2014 és acadèmica de número de la [Reial Acadèmia de Medicina i Ciències de la Comunitat Valenciana](http://ca.wikipedia.org/w/index.php?title=Reial_Acad%C3%A8mia_de_Medicina_i_Ci%C3%A8ncies_de_la_Comunitat_Valenciana&action=edit&redlink=1 "Reial Acadèmia de Medicina i Ciències de la Comunitat Valenciana (encara no existeix)"). És a més investigadora principal en 10 projectes del Fons d'Investigació Sanitària de l'[Institut de Salut Carlos III](http://ca.wikipedia.org/w/index.php?title=Institut_de_Salud_Carlos_III&action=edit&redlink=1 "Institut de Salud Carlos III (encara no existeix)"), ha col·laborat en 16 projectes d'investigació competitius i ha dirigit més de 20 tesis doctorals.

La seua trajectòria en la investigació i el tractament del càncer de mama l'ha feta mereixedora de diversos guardons. L’any 2014 va ser Medalla de la Universitat de València, l’any 2013 va aconseguir el Premi Evap/BPW de l'Associació d'Empresàries i Professionals de València i el Premi Salut i Societat, de la [Conselleria de Sanitat](http://ca.wikipedia.org/wiki/Conselleria_de_Sanitat,_Treball_i_Seguretat_Social_de_la_Generalitat_Valenciana "Conselleria de Sanitat, Treball i Seguretat Social de la Generalitat Valenciana"). L’any 2010 va rebre l’Alta Distinció de la [Generalitat Valenciana](http://ca.wikipedia.org/wiki/Generalitat_Valenciana "Generalitat Valenciana") al Mèrit Científic i el 2007 va ser reconeguda amb el Premi Isabel Ferrer de la [Conselleria de Benestar Social](http://ca.wikipedia.org/wiki/Conselleria_de_Benestar_Social_de_la_Generalitat_Valenciana "Conselleria de Benestar Social de la Generalitat Valenciana").

Pel que fa a la modalitat de col·lectius, el reconeixement va estar per a **Mans Unides d’Alaquàs** per la seua tasca solidària desenvolupada al llarg de la seua història i més recentment per la seua participació en la Campanya estatal “Un món nou, projecte comú” a través del qual han treballat pel projecte “Construcció de cases per a dones vídues” a l’Índia.

Mans Unides Alaquàs porta treballant de manera molt activa des de fa aproximadament 20 anys. Treballen principalment amb països en vies de desenvolupament i participen de manera prioritària en microprojectes amb una vessant molt local. Intenten col·laborar cada any amb 1 projecte.

**Premi Clara Campoamor d’Alaquàs**

Els Premis Clara Campoamor d’Alaquàs s’atorguen anualment per fer reflexionar la ciutadania sobre les polítiques encaminades a la igualtat d’oportunitats. Es tracta d’una iniciativa de totes les associacions de dones de la ciutat constituïda ara fa nou anys per reconèixer tant a institucions públiques com a col·lectius ciutadans, el seu treball a favor de la igualtat de les dones així com en la lluita contra la violència de gènere.

Han rebut premi al llarg d’aquests anys la Junta de Comunitats de Castella la Manxa, Amnistia Internacional en la Comunitat Valenciana, la filòsofa Amelia Valcárcel, la Síndica de Greuges Emilia Caballero Álvarez, la Plataforma de Dones Artistes contra la Violència de Gènere, les associacions de dones d’Alaquàs: Ames de Casa, Dosal, Dimecres Femení, L’Oroneta i Soadi, la Federació de Dones Progressistes de la Comunitat Valenciana, i l’any passat l’Escola de Ciutadania en Femení Maria Moliner.